
	ĮSAKYMAS

	DĖL PIETINIO UKMERGĖS APLINKKELIO SU TILTU PER ŠVENTOSIOS UPĘ SPECIALIOJO PLANO KOREGAVIMO ORGANIZAVIMO IR DARBŲ PROGRAMOS PATVIRTINIMO 

	
2021 m. sausio          d. Nr.

	Ukmergė


	Vadovaudamasis Lietuvos Respublikos vietos savivaldos įstatymo 6 straipsnio 19 punktu, 102 straipsniu, Lietuvos Respublikos teritorijų planavimo įstatymo 5 straipsnio 1 dalies 2 punktu ir 4 dalies 5 punktu, 21 straipsnio 1 dalies 2 punktu ir 2 dalies 2 punktu, 30 straipsnio 8 dalimi, Susisiekimo komunikacijų inžinerinės infrastruktūros vystymo planų rengimo taisyklėmis, patvirtintomis Lietuvos Respublikos susisiekimo ministro ir Lietuvos Respublikos aplinkos ministro 2006 m. lapkričio 24 d. įsakymu Nr. 3-453/D1-549 ,,Dėl susisiekimo komunikacijų inžinerinės infrastruktūros vystymo planų rengimo taisyklių patvirtinimo, Ukmergės miesto teritorijos bendruoju planu, patvirtintu Ukmergės rajono savivaldybės tarybos 2011 m. rugpjūčio 31 d. sprendimu Nr. 7-109 ,,Dėl Ukmergės miesto teritorijos bendrojo plano patvirtinimo“, Ukmergės miesto gatvių ribų specialiuoju planu, patvirtintu Ukmergės rajono savivaldybės tarybos 2015 m. rugpjūčio 27 d. sprendimu Nr. 7-107 ,,Dėl Ukmergės miesto gatvių ribų specialiojo plano patvirtinimo“ bei vykdydamas Ukmergės rajono savivaldybės tarybos 2020 m. gruodžio 21 d. sprendimą Nr. 7-325 „Dėl pietinio Ukmergės aplinkkelio su tiltu per Šventosios upę specialiojo plano koregavimo pradžios ir planavimo tikslų nustatymo“,
	1. O r g a n i z u o j u  pietinio Ukmergės aplinkkelio su tiltu per Šventosios upę specialiojo plano, patvirtinto Ukmergės rajono savivaldybės tarybos 2006 m. kovo 29 d. sprendimu Nr. 7-57 „Dėl pietinio Ukmergės aplinkkelio su tiltu per Šventosios upę specialiojo plano patvirtinimo“ (www.tpdr.lt dokumento registro Nr. T00001644), koregavimo rengimą.
	2. T v i r t i n u  pietinio Ukmergės aplinkkelio su tiltu per Šventosios upę specialiojo plano koregavimo planavimo darbų programą (pridedama).
	Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Vilniaus apygardos administraciniam teismui (Žygimantų g. 2, 01102 Vilnius) per vieną mėnesį nuo jo gavimo dienos.



Administracijos direktorius 			Darius Varnas



Aldona Tijūnelienė



			

[bookmark: _GoBack]PATVIRTINTA
			Ukmergės rajono savivaldybės 
			administracijos direktoriaus 2021 m. sausio      d.
			įsakymo Nr. 13-
			priedas

PIETINIO UKMERGĖS APLINKKELIO SU TILTU PER ŠVENTOSIOS UPĘ SPECIALIOJO PLANO KOREGAVIMO PLANAVIMO DARBŲ PROGRAMA

I SKYRIUS
BENDROSIOS NUOSTATOS

	1. Teritorijų planavimo dokumento pavadinimas – pietinio Ukmergės aplinkkelio su tiltu per Šventosios upę specialiojo plano koregavimas (toliau – Specialusis planas).
	2. Teritorijų planavimo rūšis – specialiojo teritorijų planavimo dokumentas.
	3. Teritorijų planavimo lygmuo - vietovės lygmuo.
	4. Planuojama teritorija – pietinė Ukmergės miesto teritorija ir funkciškai susietos priemiestinės Pabaisko kadastro vietovės teritorijos, plotas apie 30 ha. Nagrinėjamos teritorijos ribos gali būti tikslinamos Specialiojo plano rengimo esamos būklės stadijos metu.
	5. Planavimo organizavimo pagrindas – Ukmergės rajono savivaldybės tarybos 2020 m. gruodžio 21 d. sprendimas Nr. 7-325 „Dėl pietinio Ukmergės aplinkkelio su tiltu per Šventosios upę specialiojo plano koregavimo pradžios ir planavimo tikslų nustatymo“.
	6. Planavimo organizatorius – Ukmergės rajono savivaldybės administracijos direktorius, Darius Varnas, Kęstučio a. 3, LT – 20114 Ukmergė, tel. (8 340) 60302, faks. (8 340) 63370, el. paštas savivaldybe@ukmerge.lt, puslapis internete www.ukmerge.lt.
	7. Specialiojo plano rengėjas parenkamas Lietuvos Respublikos viešųjų pirkimų įstatymo ir kitų teisės aktų nustatyta tvarka.
	8. Teritorijų planavimo terminai: 2021 metai.

II SKYRIUS
SPECIALIOJO PLANAVIMO TIKSLAI IR UŽDAVINIAI

	9. Specialiojo planavimo tikslai:
	9.1. plėtoti susisiekimo komunikacijų infrastruktūrą ir numatyti jos plėtrai reikalingas teritorijas;
[bookmark: part_b5a1d8a4bc274af893d434a1c3e2435d]	9.2. numatyti susisiekimo komunikacijų infrastruktūros ir jos vystymui reikalingų teritorijų apsaugos zonas, nurodyti specialiąsias žemės naudojimo sąlygas;
[bookmark: part_41fcd8c0fa0042518c4be74f020035bd]	9.3. numatyti motyvuotai pagrįstas konkrečias vietas žemei visuomenės poreikiams paimti.
	10. Specialiojo planavimo uždaviniai:
	10.1. įvertinti optimalius Specialiojo plano rengimo teritorijoje esančius susisiekimo sistemos infrastruktūros parametrus ir jos pajėgumus, atsižvelgiant į juos numatomus planuoti susisiekimo komunikacijų pertvarkymo ir plėtros sprendinius;
	10.2. suplanuoti susisiekimo sistemos ir esamos miesto transporto sistemos jungtis, kurios leistų optimizuoti transporto srautų pasiskirstymą miesto teritorijoje;
	10.3. numatyti susisiekimo komunikacijų infrastruktūrai ir jos plėtrai reikalingų teritorijų apsaugos zonos, nurodyti specialiąsias žemės naudojimo sąlygas;
	10.4. numatyti susisiekimo komunikacijoms funkcionuoti reikalingus servitutus; 
	10.5. planuoti susisiekimo sistemos elementus vadovaujantis racionalumo, ekonomiškumo ir operatyvaus eismo organizavimo principais, atsižvelgiant į esamą užstatymą, vengiant neigiamo poveikio gamtinei aplinkai ir žmonių gyvenimo kokybei;
	10.6. numatyti tinkamą kitų transporto statinių išdėstymą; 
	10.7. spęsti kitus teisės aktais pagrįstus uždavinius.
	11. Planavimo rengimo terminas – atlikimo terminas 8 mėnesiai nuo sutarties įsigaliojimo dienos su galimybe pratęsti sutartį vieną kartą dviejų mėnesio laikotarpiui. 
			III SKYRIUS
KITI REIKALAVIMAI

	12. Atliekami esamai būklei vertinti reikalingi tyrimai ir vertinimai, kurie nurodyti suinteresuotų institucijų išduotose planavimo sąlygose.
	13. Specialiojo plano sprendiniai galioja neterminuotai arba tol, kol bus parengtas ir patvirtintas jį keičiantis to pateis arba aukštesnio lygmens teritorijų  planavimo dokumentas. 
	14. Viešinimo procedūros atliekamos bendrąja tvarka.
	15. Planavimo organizatorius įgalioja Specialiojo plano rengėją, suderinus su planavimo organizatoriumi, atlikti visas rengimo viešinimo procedūras ir vykdyti teisės aktuose bei planavimo darbų programoje nurodytus viešinimo darbus (pasiūlymų registravimas ir nagrinėjimas, įvertinimas, priėmimas arba atmetimas, vieši pristatymai ir aptarimai, viešas svarstymas), laiku teikti informaciją suinteresuotai visuomenei (taip pat žiniasklaidos priemonėms), skelbti aktualią informaciją (spaudoje, internete ir pan.) ir parengti visuomenės informavimo ataskaitą.
	16. Derinimą su institucijomis atlieka ir sprendinius į teritorijų planavimo dokumentų rengimo informacinę sistemą (toliau – TPDRIS) įkelia Specialiojo plano rengėjas.
	17. Rengiant Specialiojo plano koregavimą privaloma vadovautis Lietuvos Respublikos teritorijų planavimo ir kitais įstatymais, Lietuvos Respublikos Vyriausybės nutarimais ir taisyklėmis, galiojančiais normatyvais.
	18. Rengiant Specialiojo plano koregavimą turi būti atsižvelgta į parengtus ir rengiamus tyrimus, galimybių studijas, patvirtintus ir galiojančius teritorijų planavimo dokumentus ir kitą medžiagą, kurioje pateikiama aktuali informacija turinti įtakos Specialioj plano sprendiniams. 
	19. Grafinės dalies brėžiniai rengiami masteliu M1:5000. 
	20. Rengimo proceso metu rengėjas turi pateikti projektinę dokumentaciją planavimo organizatoriui, kiekvieno etapo sprendinių pritarimui. 
	21. Specialiojo plano rengėjas pateikia organizatoriui visos apimties Specialiojo plano koregavimo dokumentaciją (tekstinę ir grafinę dalis) – 3 (tris) egzemplioriai bylose ir 3 (tris) egzemplioriai skaitmeniniu formatu (duomenys pateikiami Esri SHP formatu, DWG formatu, ESRI File geodatabase (*gdb) duomenų bazės struktūra, visi brėžiniai turi būti pateikti Esri Arcgis MXD ir *.pdf formatu) ir 1 pristatymo formą MS Power Point programoje.
	22. Specialiojo plano koregavimo erdvinius duomenis (GIS) parengti vadovaujantis Teritorijų planavimo erdvinių duomenų specifikacija.
	23. Brėžiniai rengiami ant rengėjo įsigytų bei organizatoriaus perduotų turimų atitinkamo mastelio valstybinių georeferencinių erdvinių duomenų pagrindo.
	24. Brėžiniai ir schemos privalo būti parengti profesionaliai, siekiant informacijos pateikimo aiškumo ir įskaitomumo. Brėžiniuose, pagal Teritorijų planavimo dokumentų erdvinių duomenų specifikacijos reikalavimus, žymimi tie erdviniai objektai ir kita grafinė informacija, kurie nurodyti sutartinių ženklų aprašomosiose lentelėse. Brėžiniuose galimi ir tekstiniai reglamentai, paaiškinantys ir konkretizuojantys Specialiojo plano sprendinius.
	25. Visą papildomą Specialiojo plano koregavimo paslaugai atlikti reikalingą informaciją ar erdvinius duomenų rinkinius, jei jų nepateikė planavimo organizatorius, plano rengėjas įsigyja arba atnaujina savo lėšomis, nereikalaudamas papildomo mokesčio.
	26. Pakoreguoto teritorijų planavimo dokumento sprendiniai turi neprieštarauti Lietuvos Respublikos įstatymams, reglamentuojantiems teritorijų planavimą.
	27. Specialiojo plano planavimo darbų programa dokumento rengimo metu gali būti tikslinama ir (ar) papildyta.

